sri lanka strong in reply despite quick strikes
మూడో రోజు అదరగొట్టిన శ్రీలంక..!
కోల్‌కతా టెస్టులో పర్యాటక జట్టు భారీ స్కోరు దిశగా సాగుతోంది. మూడో రోజు వెలుతురు లేమితో ఆటను ముందుగానే ముగించాల్సి వచ్చే సమయానికి భారత్ కంటే మరో 7 పరుగులు వెనుకబడింది.
TNN | Updated:
Nov 18, 2017, 04:40PM IST
కోల్&zwnj;కతా వేదికగా భారత్, శ్రీలంక జట్ల మధ్య జరుగుతున్న తొలి టెస్టులో పర్యాటక జట్టు ఆకట్టుకుంటోంది. తొలి ఇన్నింగ్స్&zwnj;లో భారత్&zwnj;ను 172 పరుగులకు ఆలౌట్ చేసిన లంక.. మూడో రోజు ఆట ముగిసే సమయానికి 4 వికెట్ల నష్టానికి 165 పరుగులు చేసింది. అంతకు ముందు ఐదు వికెట్ల నష్టానికి 74 పరుగులతో మూడో రోజు ఆట ప్రారంభించిన భారత్ కాసేపటికే అర్ధ సెంచరీ చేసిన పుజారా వికెట్ కోల్పోయింది. తర్వాత లోయర్ ఆర్డర్ ఆదుకోవడంతో 172 పరుగులు చేయగలిగింది.
అనంతరం మొదటి ఇన్నింగ్స్ ప్రారంభించిన శ్రీలంక జట్టు 34 పరుగులకే ఓపెనర్ల వికెట్లు కోల్పోయింది. భువనేశ్వర్ కుమార్ అద్భుతంగా బౌలింగ్ చేసి వీరిని పెవిలియన్ చేర్చాడు. మరో వికెట్ పడితే లంకపై ఒత్తిడి పెరిగేదే. కానీ లాహిరు తిరుమానే (94 బంతుల్లో 51; 8x4), ఏంజెలో మాథ్యూస్ (94 బంతుల్లో 52; 8x4) లంకను ఆదుకున్నారు. ఫీల్డర్ల తప్పిదాలను సద్వినియోగం చేసుకున్న వీరిద్దరూ మూడో వికెట్&zwnj;కు 99 పరుగులు జోడించారు. భారీ భాగస్వామ్యం దిశగా సాగుతున్న వీరిని ఉమేశ్ యాదవ్ వరుస ఓవర్లలో అవుట్ చేసి భారత శిబిరంలో ఆనందం నింపాడు.